CELEX: 62018TB0755
Language: ro
Date: 2020-08-20 00:00:00
Title: Cauza T-755/18: Ordonanța Tribunalului din 20 august 2020 – FL Brüterei M-V și alții/Comisia („Acțiune în anulare și în despăgubire – Agricultură ecologică – Producție animalieră – Reguli excepționale de producție aplicabile în cazul indisponibilității inputurilor agricole ecologice – Utilizarea animalelor neecologice – Prelungirea perioadei de aplicare a regulilor excepționale de producție – Lipsa afectării directe – Lipsa unei încălcări suficient de grave a unei norme de drept care conferă drepturi particularilor – Acțiune în parte vădit inadmisibilă și în parte vădit nefondată”)

3.11.2020   
            
            
               RO
            
            
               Jurnalul Oficial al Uniunii Europene
            
            
               C 371/10
            
         
      Ordonanța Tribunalului din 20 august 2020 – FL Brüterei M-V și alții/Comisia
      (Cauza T-755/18) (1)
      
      („Acțiune în anulare și în despăgubire - Agricultură ecologică - Producție animalieră - Reguli excepționale de producție aplicabile în cazul indisponibilității inputurilor agricole ecologice - Utilizarea animalelor neecologice - Prelungirea perioadei de aplicare a regulilor excepționale de producție - Lipsa afectării directe - Lipsa unei încălcări suficient de grave a unei norme de drept care conferă drepturi particularilor - Acțiune în parte vădit inadmisibilă și în parte vădit nefondată”)
      (2020/C 371/09)
      Limba de procedură: germana
      
         Părțile
      
      
         Reclamante: FL Brüterei M-V GmbH (Finkenthal, Germania), Erdegut GmbH (Finkenthal), Ökofarm Groß Markow GmbH (Lelkendorf, Germania) (reprezentant: H. Schmidt, avocat)
      
         Pârâtă: Comisia Europeană (reprezentanți: A. Dawes, B. Eggers și B. Hofstötter, agenți)
      
         Obiectul
      
      Pe de o parte, cerere întemeiată pe articolul 263 TFUE prin care se solicită anularea articolului 1 alineatul (4) din Regulamentul de punere în aplicare (UE) 2018/1584 al Comisiei din 22 octombrie 2018 de modificare a Regulamentului (CE) nr. 889/2008 de stabilire a normelor de aplicare a Regulamentului (CE) nr. 834/2007 al Consiliului privind producția ecologică și etichetarea produselor ecologice în ceea ce privește producția ecologică, etichetarea și controlul (JO 2018, L 264, p. 1) și, pe de altă parte, cerere întemeiată pe articolul 268 TFUE prin care se solicită repararea, în primul rând, a prejudiciului pretins suferit de reclamante ca urmare a adoptării articolului menționat și, în al doilea rând, a prejudiciului pretins suferit de FL Brüterei M-V ca urmare a omisiunii Comisiei de a asigura respectarea de către autoritățile din Țările de Jos a articolului 42 din Regulamentul (CE) nr. 889/2008 al Comisiei din 5 septembrie 2008 de stabilire a normelor de aplicare a Regulamentului (CE) nr. 834/2007 al Consiliului privind producția ecologică și etichetarea produselor ecologice în ceea ce privește producția ecologică, etichetarea și controlul (JO 2008, L 250, p. 1).
      
         Dispozitivul
      
      
                  1)
               
               
                  Respinge acțiunea.
               
            
                  2)
               
               
                  Obligă FL Brüterei M-V GmbH, Erdegut GmbH și Ökofarm Groß Markow GmbH la plata cheltuielilor de judecată.
               
            
         (1)  JO C 93, 11.3.2019.